
Imposibilidat ta 
un opinion, no 
un echo. 


Algun siman pasá nan tabatin hopi kuminda den mondi, debí na yobida. Awor den inisio di temporada di sekura kuminda ta birando skars den 
mondi. Danki Dios tin hendenan manera Carmen Thodé ku ta duna nos paranan kuminda. 


Carmen Thodé ta demonstrá amor pa para 


RESULTADO ELEKSHON 
DUDOSO 

GRADISIMENTU I INVITASHON 
Yunan i nietunan di nos kerido defuntu 
Julio Emigdio Rosa 
mihó konosi komo Joel Rosa TX-15 


ta gradisi tur famia, amigu, bisiña i tur ku 
a bini for di Hulanda i Kòrsou pa kompañá 
nos na ora di morto i entiero di nos kerido 
tata i opa stimá. 
Boso sosten tabata un gran konsuelo pa 
nos den e momentunan difisil aki. 
Danki na tur ku a manda krans, yamada telefóniko i medianan 
sosial. 
Nos ta invitá na 2 santu sakrifisio di misa pa deskanso di 
alma di nos kerido defuntu djabièrnè 24 mart i djadumingu 
26 mart pa 7’or anochi na parokia San Bernardo na 
Playa. 
Asepta esaki komo un invitashon personal. 


K R A L E N D I J K — 
Algun tempu pasá Fla- 
mingo Island Veterinary 
Center a hasi un yamada 
na komunidat pa yuda 
dekorá nan muraya. E 


klínika no tin muchu tempu 
na su ofisina nobo na Kaya 
Julio A.Abraham Boule- 
vard 13. Un maestro di 'Het 
Koraal' a disidí di laga su 
alumnonan pinta algun pin- 


Pintura pa klínika veterinario 


tura pa e klínika. 
Flamingo Island Vet- 
erinary a apresiá e gesto 
awor e muchanan su pin- 
tura ta eksponé na muraya 
den sala di espera. 


Bo tabata sa ku viudo òf viuda ku na momento 
ku nan kasá a fayesé tabata biba na Hulanda 
Karibense tin derechi riba pago di AWW te ora ku 
nan mes yega edat di AOV? 


E unidat SZW di RCN ta paga e kontribushon aki pa asina yuda kubri 


gastunan di kosto di bida. 


Pa haña AWW, bo mester hasi un petishon. Pa sa mas di esaki, tira un 


bista riba www.rijksdienstcn.com. 


AWW 
penshun di viuda 


Kiko a pasa no ta konosí, pero remarkabel ta ku un di e 
postenan di lus di kaya den e parti mas nobo di Bonabi- 
sta a kai. Ta lusnan di kaya ku ta sende ku energia di 
solo. Kisas lo yega un dia ku henter Boneiru lo por haña 
e tipo di postenan aki ku energia solar, manera tin riba 
kaminda di Rincon 


Poste lus solar 
na suela 

Algun siman tras di lomba, 
Bòi a bin ku e flamante idea 
pa mi kompaña e i Emma 
pa un proyekto ku nan tin 
ku STINAPA. Mi a bisa si 
mesora. Despues mi a re- 
alisá mi no a ni puntra kiko 
esaki ta enserá. A resultá ku 
nos mester a bai riba boto i 
nabegá bai e área di palu di 
mangel. Bòi a atvertí mi ku 
mi lo bini bèk paña i sapatu 
sushi i muhá. Mi no a wòri 
tantu. Un poko aventura 
nunka a mata niun hende, 
pues mi di dal bai. Kaminda 
di bai Lac mi a sinti mi li- 
teralmente den un aparato 
na Coney Island. Inkreibel. 
Tabata purba desviá e bu- 
rakunan, pero tin momentu 
simplemente no tabata por 
otro di baha den nan numa. 
*** 
Unabes nos a pasa e parti 
aki, e biahe a sigui poko 
mas `smooth`. Ora a yega 
Lac mi a nota ku ya esnan 
ku mester a guia nos pa bai 
mondi di mangrove tabata 
warda nos. Mi kièrsa mi por 
konta riba mi sinku dede- 
nan kuantu bia mi a bishita 
Lac. Pues tabata impre- 
shonante mira e sitio aki 
atrobe. Nos a subi boto i e 
aventura a kuminsá. Nunka 
mi a pensa ku e awa na Lac 
ta asina plat. Sorprendí mi 
a bisa Emma ku esaki si mi 
no a spera. El a splika mi 
ku pará na kantu bèrdat no 
ta parse, te ora bo drenta 
aden bo ta sa esaki. Mas 
serka nos yega di e mondi 
di mangrove, mas grandi e 
palunan tabata parse i mi 
ta pensa ta unda nos ta bai 
drenta e `jungle`. 
*** 
Mi no por splika e sen- 
sashon. Tabata 
manera 
ta un di e islanan inhabitá 
ku bo ta mira den revista 
òf televishon. Pa un mo- 
mentu tabata parse ku mi 
no tabata na Boneiru. Un 
serenidat, pas, trankilidat 
ku un hende mes mester 
eksperensia. Mi a kai asi- 
na den mi komodidat sintá 
riba e boto ku mi mente a 
bai den un trankilidat. No 
a dura. Mi a realisá ku mi 
ta riba un boto, no por bai 
niun banda, rondoná di rais 
i palu grandi di mangrove i 
ku si mi `amigu bèrdè ` pre- 
sentá kon mi ta hasi. 
*** 


RESULTADO ELEKSHON 
DUDOSO 


KRALENDIJK – Re- 
sultado di e elekshon di 
Konseho Insular e biá aki 
lo bai den historia komo 
dudoso. En todo kaso pa 
e lider di Demokrat Clark 
Abraham. Djaweps mainta 
Nolly Oleana, gezaghèber 
interino, a presentá pú- 
blikamente e resultado di 
elekshon 2023. El a bisa 
ku Gezaghèber Rijna ta 
den eksterior i pa e motibu 
aki e ta presentá e infor- 
mashon. Tambe por haña 
informashon riba website 
di gobièrnu. 
“E komishon ku a a- 
tendé ku elekshon a hasi 
su trabou i tabatin kambio 
e aña aki. A hasi e konteo 
di un manera diferente for 
di añanan anterior. Otro 
persona a hasi e konteo i no 
esnan ku ta traha na urna. 
A hasi e kambio pa evitá ku 
algu ta bai robes. Tabatin 
un preparashon spesial pa 
e hendenan promé ku elek- 
shon. A konta voto promé 
biaha i e dia siguiente a re- 
visá e kontrol. Awe ta pre- 
sentá e desishon final i ko- 
rekto pa públiko”, Oleana a 
trese dilanti. 
“Demokrat a pidi pa 
konta voto di nobo. Tabatin 
13 urna i esnan ku ta hasi e 
trabou a kontrolá bon. Pues 
no tabata nesesario bolbe 
konta e votonan.” 


Clark Abraham, lider di 
partido Demokrat, a lanta i 
kuminsá kana bai bin den 
sala di Passanggrahan. No- 
tabel ku e no tabata konten- 
tu ku loke Nolly a bisa, esta 
no a rekonta voto. 
Oleana a bisa ku no ta- 
batin niun motibu bálido 
pa bolbe konta voto. Kada 
partido tambe tin su grupo 
di hende ku ta kontrolá pa 
nada no bai robes. 


Resultado final 
Resultado final a bira: 
Voto bálido 10.232, blanku 
118, inbálido 174. Huntu 
10524 hende a hasi uzo di 
nan derecho di voto. 
MPB 2.034 voto 
Demokrat 3.975 voto 
UPB 2.908 voto 
1 Union pa pueblo 268 
M21 985 
Lista Suzy Thodé 62 
Voto apoderashon 1335 


Asiento(Kiesdelen) ta 9 
mester ta l336 
MPB 1 asiento 
Demokrat 3 asiento 
UPB 2 asiento 


Restzetel ta bira: 
Demokrat 3 asiento 
UPB 3 asiento 
MPB 2 asiento 
M21 1 asiento 


Pregunta 
Momentu di pregunta di 
parti públiko Clark Abra- 
ham a bisa: “Hopi hende no 
por a vota. No por bisa ku 
tabatin kontròl. Hopi kos 
a kambia i tambe disparsé. 
Asina no por realisá kiko ta 
kiko mas. Ora a sera urna, 
no a sera e kaha nan, esta 
seya nan. A transportá nan i 
no tabatin seguridat.” 
Arien de Wolf: “E ano- 
chi di elekshon a menshoná 
e total i tambe e barionan. 
Fout ta humano, pero e eror 
ta grandi. Tin hopi eror den 
e konteo total. E ta grandi. 
Kisas el a pasa inkonsiente, 
no intenshonal, pero e kon- 
sekuensia ta grandi.” 
Aki Nolly Oleana a pidi 
pa skòrs e enkuentro. Kole- 
ganan di Nolly tur a reuní 
na mesa den sala di Pas- 
sanggrahan i a papia un mo- 
mentu largu hopi intensivo. 
Den sala solamente tabatin 
representante di Demokrat 
i M21 i algun miembro di 
prensa. 


Korekshon 
Nolly a bisa ku tin 13 


prosèsverbal. Tabatin algun 
fayo i a korigí nan. 
“P’esei e resultado ta 
diferente. A korigí e fayo- 
nan. Momentu ku a trans- 
portá e votonan den kaha, 
nan tabata será i wanta ku 
tairèp. Nada no por bai 
robes. E diferensia di dia 
16 di mart pa awe ta hopi 
chikitu. For di kuminsa- 
mentu mi a bisa, por tin 
fayo atministrativo. Awe a 
drecha tur kos. No por pa- 
pia di froude.” 
Clark: “A bolbe bisa a 
tairèp e saku òf ta kaha- 
nan, pero ken ku ta por kita 
i pega e tairèp. No a hasi 
manera ora ta seya kòntei- 
ner. Tin kaha a bai den outo 
di partikular. Nos tin hende 
ku sa esei. Ta bisa no a kon- 
ta voto, pero tòg ta mira si- 
franan a kambia. Demokra- 
sia ta fundamental i mester 
hasi esaki transparente. 
No solamente Demokrat, 
pero otro partidonan tambe 
sifra a kambia, miéntras no 
tabatin konteo.” 
Nolly Oleana: “Tur kos 
tabata seyá i a bai korekto. 
A kombiná 2 urna i tin fout 
chikitu a keda hasí, pero e 
no tin konsekuensia riba 
partidonan. Awe a numerá 
un partido robes, pero ya 
drecha esaki. Dia 16 a 
bolbe konta i saka fayo at- 
ministrativo. E proseso ku a 
kana awor, si akaso tin fout 
ainda, e ta mínimo.” 
Clark a bolbe papia: 
“Nos ta aki pa opheshon. 
Nos no a haña kontesta riba 
nos preguntanan!” 
Nolly: “No ta korekto ku 
nos no a kontestá riba loke 
a puntra.” 
Clark” :Tin mes un kon- 
teo, pero e resultado di si- 
man pasá ku esun di awe ta 
diferente. Kon por ta?” 
Oleana a bisa ku a sp- 
lika debidamente riba tur 
pregunta. Clark Abraham 
a bandoná Passanggrahan 
desepshona! 

+ 
Polítika 


KRALENDIJK -- Mi 
opinion no ta nifiká ku mi 
ta mas sa mihó, òf nunka 
a kometé eror. Mi ta un 
boneriano ku su defekto ku 
a sakrifiká su mes laga ofer- 
tanan grandi pa bin biba aki 
nan humildemente traha pa 
amistat, no terminá edu- 
kashon di alto nivel, pèrdè 
amistat defendiendo nan 
interes i despues ta manera 
nada a pasa laga bai numa. 
Na final a pèrdè hopi mas 
di a gana. Mi mes a skohe. 
No kere mes, pasobra mi a 
kambia mi forma di ta. Mi 
a lubidá kon ta un luchadó. 


Algun lider i nan konseheronan 
Hambrá pa forma koalishon 


Pa: Robert Domacassé 


Mi eskrito dunando mi 
opinion i krítika. no ta pa 
kibra ningun hende si pa 
konsientisá i mustra e amor 
ku mi tin pa Boneiru tambe 
ta konta. 
Tin algun lider polítiko 
i nan konseheronan, ta 
manera hambrá pa forma 
un koalishon i ansha pa 
haña poder polítiko, kòr- 
da ku tin un trias polítiko. 
Hopi di e personahenan akí 
ta nada mas ku sikopata ta- 
lentoso i intelektual, pero 
ku e malesa di sustantivo 
ku ta sinti nan mes mas ku 
otro hende. Nan ta trahadó 


ku un vishon hopi haltu. 
Drentando polítika ku e 
meta pa kompartí nan sabi- 
duria pa organista i mehorá 
e struktura, pero na kamin- 
da pa logra éksito kabes ta 
susha bira arogante, anti- 
pátiko, gañando, abusador 
ku un mente koruptivo pa 
poder finansiero. Mal usá 
e privilegio di e talento ku 
Dios a duna nan. Bira ma- 
lagradesido ku hamber i set 
pa buska logronan personal 
i lubidá e meta di sirbi e 
komunidat. Tantu bal tur 
e edukashon i título, nan 
ta nada mas ku poko idiot 


ku ta buska interesnan per- 
sonal. 


Turbulensia polítiko 
Mester kambia e men- 
talidat pa forma un koali- 
shon ku ta na interes di Bo- 
neiru. Mester por konvensé 
e lidernan ku interes per- 
sonal ku ta proklamá nan 
mes komo e sabínan i sal- 
badónan, pero ta nada mas 
ku poko sabí di awa dushi. 
Di kon no por bini huntu 
na interes di Boneiru i e 
boneriano i no ku nan mes 
su agènda personal. 
Ta subi penshon, ta subi 


ònderstant, duna suisidio 
riba kas, etc. Tur e kosnan 
akí ta nada mas ku amikal- 
mente sosial i tene esnan 
marginá i nos komunidat 
abou pa keda riba mesun 
nivel di bida ku nan ta i no 
saka nan for di nan zona 
konfortabel. 
Di kon ningun partido i 
e sabínan ku a bin pa salba 
Boneiru no ta papia di un 
fondo di solidaridat pa sos- 
tené e boneriano den loke 
ku e ta hasi, òf pa por hasi 
un negoshi pa bai dilanti 
den e ekonomia eksplosivo 
akí. 


KRALENDIJK -- Mi 
opinion tabata pa no a 
vota e elekshon akí. Di 
kon, pasobra nos Gobièr- 
nu a haña un brevèt di 
inkapasidat i a hinka tur 
poder den man di Geza- 
ghebber. Esaki por ta un 
motibu di kon hopi hende 
no a bai vota. Nos no tin 
liderato na Boneiru. Tur 
outoridat tabata den man 
di Gezaghebber. 
Ami no a vota pa Geza- 
ghebber, mi a vota pa tin 
un Kolegio Ehekutivo 
pa goberná, ku lástima a 
haña un brevèt di inkapa- 
sidat i miembronan den 
Konseho Insular pa kon- 
trolá i tin un poder polí- 
tiko. Lástima tambe a bai 
di akuerdo pa traspaso di 
poder. 


Tur outoridat den man di Gezaghebber 
No tin liderato na Boneiru 


Pa: Robert Domacassé 
Abo ta bolbe bai vota 
pa e partidonan akí. Ki 
bal vota pa e partidonan 
akí ie lidernan no tin ou- 
toridat pa goberná i tuma 
desishon riba kosnan ku 
ta insular i traha na bie- 
nestar di e boneriano, dor 
di sostené i enkurashá e 
yu di tera pa un adelanto i 
ta parti di e bolo. 


Ta bai tin otro alterna- 
tiva? 
E lidernan akí tin ku 
reorganisá nan mes i 
nan partido i tambe nan 
ideologia, pa por gana 
mi konfiansa bèk i di e 
pueblo votador. Esei lo 
ta posibel? Esaki por ta e 
motibu ku hopi hende no 
a bai vota. Unda nos ke 
sigui bai. Nos lidernan ta 


dividí i ta dividí nos isla 
mas di loke e ta. 
Boneiru a skohe su 
lidernan i meresé mihó. 
Sí 8 aña pasá tabatin 80% 
di votadó a hasi uso di 
nan derechi di voto, 4 aña 
pasá el a baha na 60% i 
aña aki el a bolbe baha ku 
algun porshento. 
Sí 
bo 
mira 
kom- 
portashon di nos lidernan 
den e promé tanda di for- 
mashon di Gobièrnu, bo 
por konta ku aki 4 aña e 
lo bolbe baha mas. Tam- 
be bo ta mira kon sierto 
lider ta keda manipulá 
dor di esnan ku sali for di 
den fèlt por ta su suisidio 
polítiko pa ku su pre de- 
sishonnan. 
Pueblo a vota i skohe 
su lidernan. Lástima ku 


e partisipashon di nos 
hendenan na urna pa hasi 
uso di su derechi di vota, 


ta keda hopi bou. Ta kos 
pa evaluá, nos mester por 
yega na 75% di e total. 

KRALENDIJK- Na un 
kasita na Sorobon a pone 
un bòrchi komo forma 
di reservá e sitio pa pis- 
kadónan. E aviso ta bisa ku 
ta reservá e sitio di 31 mart 
pa 11 di aprel. Pues niun 
otro persona no por okupá e 
kasita aki. BONERIANO a 
kombersá ku un kolaboradó 
di seguridat na e sitio ku a 
splika ku a pone e aviso pa 
evitá konflikto ku person- 
anan ku ta kamper. Kampa- 


Piskadónan ta reservá sitio na Sorobon 


mentu durante Siman Santu 
ta un tradishon i un kustum- 
ber basta gustá. Pues den e 
temporada benidero hopi 
hende ta prepará pa bai 
kamper. Sorobon ta un sitio 
ku hopi ta preferá mirando 
e fasilidatnan. Entre otro 
baño i e kasitanan kantu di 
laman. Aña pasá a surgi 
konflikto i diskushon entre 
algun piskadó i personanan 
ku tabata kamper pasombra 
kasi no tabatin niun kasita 


liber pa e piskadónan por 
usa. “E palabrashon ta ku 
mester tin fasilidat aksesi- 
bel pa piskadónan”, e ko- 
laboradó a splika. 
Apesar di esaki no tin 
masha klaridat si enberdat 
e piskadónan tin e outori- 
dat pa reservá e sitio pú- 
bliko aki. Espesialmente si 
tene na kuenta e temporada 
i kustumber di komunidat 
pa ku kampamentu den e 
periodo aki. 


KRALENDIJK/NEW 
YORK – Gezaghèber Edi- 
son Rijna, ku aktualmente 


Gezaghèber Rijna na seshon di desayuno di 
Rei Willem-Alexander 


ta di bishita di trabou na 
New York, a partisipá 
djárason mainta na un se- 


shon di desayuno na kua 
Rei Willem-Alexander a 
invitá delegadonan di Es- 


tadonan di Islanan Chikitu 
den Desaroyo (Small Island 
Developing States/SIDS). 
Tópiko di kòmbersashon 
tabata entre otro kambio di 
klima i e konsekuensianan 
pa islanan chikitu. 
Promé ku e reunion, e 
rei den un mensahe di video 
a bai den detaye riba e me- 
nasa pa Boneiru i kon e isla 
por ehèmpel ta prepará su 
mes pa kambio di klima ku 
fortifikashon di mondinan 
di palu di mangel. Despues 
di e seshon di desayuno, e 
gezaghèber a asistí den e 
sala plenario di Nashonnan 
Uní na e apertura ofisial di 
e konferensia tokante awa. 
Rei Willem-Alexander a 
menshoná eksplisitamente 
e partinan karibense di Re- 


ino den su diskurso di a- 
pertura. 
Despues di e apertura, 
Gezaghèber a partisipá na 
algun seshon tokante mane- 
ho di awa, espesialmente re- 
lashoná ku isla chikitu i el a 
hasi kontakto ku partidonan 
ku den futuro posiblemente 
por nifiká algu pa Boneiru. 
Boneiru mes tambe ta an- 
fitrion di un enkuentro den 
kua gezaghèber Rijna ta bai 
papia tokante e konsekuen- 
sianan di kambio di klima 
ku e isla ya kaba ta nota, 
manera e problema grandi 
ku awaseru di novèmber 
aña pasá i e ròl ku Mesa 
di Klima Boneiru ta hunga 
den tumamentu di medida 
kontra entre otro subida di 
nivel di laman. 


Riba potrèt: Rei Willem-Alexander a invitá gezaghèber Rijna ku otro gobernan- 
tenan di islanan chikitu na un seshon di desayuno. 


KRALENDIJK – E 
organisashon di konsum- 
idó UnKoBon, ta hasi ap- 
elashon na minisipionan 
na Hulanda pa deklará nan 
mes solidario ku Boneiru, 
St. Eustatius i Saba, serka 
Gobièrnu pa urgi pa stipulá 
un mínimo sosial pa Karibe 
Hulandes tambe. 
P’esei 
UnKoBon 
a 
drenta un koperashon ku 
De Goede Zaak, un organ- 


UnKoBon ta hasi apelashon na munisipionan 
Solidario mínimo sosial 


isashon ku ta hasi kampaña 
kontra inhustisia i ta yama 
su mes aliado di Hulanda 
progresivo. Gobièrnu di e 
munisipionan ku a haña e 
petishon, a keda pa manda 
un karta pa Gabinete ku e 
siguiente ekspreshon: 
“Apresiabel 
miembro- 
nan di Gabinete, Minister 
Schouten i Sekretario di 
Estado van Huffelen. Ya 
pa 12 aña habitantenan di 


Boneiru, St. Eustatius i 
Saba, ta warda riba e imple- 
mentashon di un mínimo 
sosial humano. Meskos ku 
e poblashon di Rexel, Ame- 
land i Schiermonnikoog, 
por konta riba e frontera 
palabrá, asina mester ta 
tambe pa e poblashon di e 
anterior kolonianan i aktual 
munisipionan partikular di 
Hulanda.” 
E komishon di sosial 


mínimo BES instituí, te na 
òktober numa ta manda su 
resultadonan pa Tweede 
Kamer. Nos ta hasi un a- 
pelashon na Gabinete, den 


solidaridat ku nos kolega- 
nan munisipio, pa seguida- 
mente hasi trabou mas lihé 
posibel di e resultadonan, e 
karta ta indiká. 


ISMELA B.V. 


ta buska 
- 2 kòki 
- 3 metselaar 


Inf. tel. nr 700-7547 

KRALENDIJK -- Fun- 
dashon Akademia Papia- 
mentu i ACE Foundation ta 
bai duna tayer pa siña skirbi 
kuenta òf storia kòrtiku u- 
sando dicho i proverbio. E 
tayernan lo kulminá den un 
festival ku presentashon di 
obra di e partisipantenan. 
Meta di e proyekto ta 
pa deskubrí talento, krea 
eskritor i kontadó di sto- 


Festival Bin Konta bo Ko’ 
Rekordá i rebibá nos dicho i proverbionan 


ria kòrtiku usando dicho i 
proverbio pa asina rekordá 
i rebibá nos dicho i prover- 
bionan. 
Lo tin dos tayer partí 
den 4 seshon: 
● Tayer 1: Kon pa 
skirbi un storia kòrtiku ge- 
neral usando dicho i pro- 
verbio 
● Tayer 2: Kon pa 
konta un storia kòrtiku. 


Partisipashon lo ta grátis 
pa tur di entre 18 aña pa 65 
aña. 
Segni 
Bernardina 
di 
ACE Foundation ta enkargá 
ku e tayernan. 
E tayer lo duna e partisi- 
pante hèrmènt nesesario pa 
por skirbi su storia ku e lo 
presentá komo un kontado, 
monólogo òf un skètch. 
Den e tayer lo siña kon 


pa skirbi un storia, kon ta 
deskribí kada personahe, 
krea un área di suspenso, 
yega na un klimaks i un fi- 
nal impaktante òf habrí pa 
e storia. 
Tambe e tayer lo siña e 
partisipante kon pa presen- 
tá su storia sea komo aktor 
òf kontadó den e anochi di 
festival di storia Bin Konta 
bo Ko’. 


E promé seshon di tayer 
ta dia 18 di mei pa 7'or 
di anochi den edifisio di 
Scouting na Kaya Nikiboko 
Nort. Partisipashon ta grátis 
i por inskribí via watsap di 
786 9300 òf meil na info@ 
akademiapapiamentu.com 
Inskripshon ta sera dia 5 di 
mei. Tin lugá pa solamente 
20 persona pues no tarda pa 
inskribí. 


KRALENDIJK – Se- 
kretario di Estado di infra- 
struktura i maneho di awa, 
Vivianne Heijnen, a pone 
atenshon den Tweede Ka- 
mer riba e situashon aktual 
rònt di Chogogo Beach Re- 
sort. A sali na kla ku ainda 
e resort no a paga e multa 
ku Entidat Públiko Boneiru 
a imponé pa ponementu di 


Sekretario di Estado Heijnen awor ke aktua 
Chogogo ainda no a paga 


e bich artifisial sin pèrmit. 
Ta trata di un bich arti- 
fisial ku Chogogo Beach 
Resort a pone sin pèrmit i di 
kua awor gran parti a spula 
bai laman. Aparte di esei, e 
resort a nenga di hisa e mu- 
raya di protekshon i paga e 
multa. Heijnen a duna di ko- 
nosé ku e ke bai kom-bersá 
ku Entidat Públiko Boneiru 


pa mira kon por aktua. El a 
konstatá tambe ku e koral 
a haña daño ireparabel dor 
ku gran mayoria di e santu 
artifisial a spula bai laman 
dor ku no a hisa e muraya 
di protekshon. 
Chogogo parse di no 
ta mantené su mes na e 
kondishonnan di e pèrmit i 
Entidat Públiko Boneiru i e 


minister di LNV no ta aktua 
tampoko. 
Heijnen ta pidi Gobièrnu 
pa bai den kombersashon 
ku Entidat Públiko Bo- 


KRALENDIJK 
– 
Rei 
Willem-Alexander 
den un mensahe di video 
na e partisipantenan di 
e konferensia di awa di 
Nashonnan Uní na New 
York, a mustra Boneiru 
komo ehèmpel pa otro- 
nan, sí e isla keda menasá 
dor di subida di superfisie 
di laman, e ta keda prote- 


Guera kontra menasa subida superfisie di laman 
Rei ta mustra Boneiru komo ehèmpel 


há dor di mondinan di pal’i 
mangel. Na final di e video, 
Rei ta invitá e partisipan- 
tenan pa hasi un bishita na 
Boneiru. Awe durante ap- 
ertura di e konferensia, Rei 
ta tene un diskurso. Tambe 
e ta presente na e seshon 
kaminda entre otro Geza- 
ghebber Edison Rijna, ta un 
di e oradónan di Boneiru. 


neiru pa mira kua sosten ta 
nesesario pa aktua i sòru pa 
Chogogo Resort kumpli ku 
e kondishonnan di pèrmit. 


For di dia 24 di mart 2023 bo por tira bista den 
diseño di un plan di elaborashon nobo ‘Mi Kas 
Lagun’ pa elaborashon di un kambio di e Plan di 
Desaroyo Teritorial Boneiru (Ruimtelijk 
Ontwikkelingsplan Bonaire – ROB). Un diseño di 
plan di elaborashon ta e último fase promé ku e 
dekreto. Elaborashon di e plan pa e área akí ta 
tuma lugá segun artíkulo 58.2 di e Plan di Desaroyo 
Teritorial Boneiru. Ta trata di un obligashon di 
elaborashon di Kolegio Ehekutivo pa e parsela 4-E- 
881 situá parti nort di Kaya Sabina, parti pabou di e 
plan di parselashon Chicon i parti sùit di Kaminda 
Mexico. Ta elaborá e destinashon ‘Área Residensial 
– Pa elaborashon III’ segun e destinashon ‘Área 
Residensial I’ pa konstrukshon di 45 bibienda. 


Bo ke mira e dekreto den forma di diseño? 
For di 24 di mart te ku 7 di aprel 2023 tur hende por 
bin tira bista den e diseño di plan di elaborashon akí 
na bali di Direktorado di Planifikashon i Desaroyo na 
Kaya Amsterdam 23 (riba Kámara di Komèrsio). 
Orario: djaluna te ku djabièrnè for di 08.00 or te 
11.30 or i for di 14.00 or te 16.30 or. Bo por wak e 
diseño di plan di elaborashon ‘Mi Kas Lagun’ 
digitalmente tambe via www.bonaire-ro.nl. 


Bo no ta di akuerdo ku e diseño di plan di 
elaborashon? 
For di 24 di mart te ku 7 di aprel 2023 tur hende por 
hasi opheshon. Skirbi dentro di e término di 
opheshon un karta den kua bo ta duna splikashon di 
bo opheshon. Manda e karta akí ku bo nòmber i 
adrès na Kolegio Ehekutivo di Entidat Públiko 
Boneiru. Por hasi esaki via email na 
postenarchief@bonairegov.com. 


PARTISIPASHON 


Gezaghèber, 
E.E. Rijna 


Sekretario Insular, 
mr. C.J. Frans 

Nos ta un tiki mas ku un siman despues di elekshon pa 
por a skoge miembronan nobo den Konseho Insular di Bo- 
neiru i e Kolegio Elektoral. Manera konosí, e elekshon a tuma 
lugá dia 15 di mart último kaminda partido Demokrat a saka 
mayoria di voto, bon pa 3 asiento, partido UPB ku a krese di 
2 pa 3 asiento, partido MPB ku a baha di 4 pa 2 asiento i M21 
ku a optené un asiento. 
Djaweps awor tin e resultado definitivo di e elekshon i e 
dia despues e presidente di büro sentral di elekshon mester 
pone e personanan na altura ku nan a keda elegí den Kon- 
seho Insular i e persona mester kontestá mas pronto posibel 
si e ta aseptá su elegimentu. 
Djamars awor dia 28 di mart Konseho Insular mester reuní 
den su konstelashon bieu pa investigá e kredensial di e per- 
sonanan elegí. 
Pa djárason 29 di mart e periodo di e miembro di Konse- 
ho Insular i Kolegio Elektoral aktual lo tèrminá i riba mésun 
fecha lo tene e promé reunion di Konseho Insular den su 
konstelashon nobo, kaminda e miembronan nobo lo keda 
huramentá. 
Mienstrastantu partidonan a forma diferente komishon 
komo un tim di negosashon, pa asina por bai deliberá ku 
otro i wak si por yega na un entendimentu pa forma un kole- 
gio ehekutivo nobo ku por konta ku sosten di 5 asiento den 
konseho insular òf mas. Den e kuadro aki mester bisa ku 
partido demokrat i M21 a kometé un fayo gafaral i hasta por 
kalifiká esaki komo falta di madures, dor di firma un akuerdo 
ku otro, i a manda un señal afó ku ya nan tin 4 asiento kaba. 
Ta manipulado ku e sentimentu di e pueblo, komo tal ku 
ta nan mester hala e garoshi, mirando nan kantidat di voto, 
i ta invitá miembronan di Konseho Insular di otro partido pa 
‘bula kurá’ i forma asina e di 5 asiento, pa asina por forma 
un gobièrnu. 
E zèt aki no a kai den bon tera en general, pasobra e siste- 
ma elektoral, i sano wisio ta dikta ku no por wak 4 asiento, 
sino 3 asiento un banda i di otro banda 1 asiento. Eksper- 
tonan ta puntra nan mes dikon M21 a forma un tim di nego- 
sashon si ya kaba nan a forma un bloke ku Demokrat. No 
tin nada di papia mas ku M21 i ta mihó papia ku partido De- 
mokrat so. 
Papiando di e sistema elektoral. Na 2011 ta pa promé bi- 
aha a apliká e método kaminda si bo yega 75% di e kuota 
elektoral, bo ta haña un asiento. Ku introdukshon di e kuota 


elektoral por bisa ku tambe a introdusí e sistemátika di ko- 
alishon i kasimente no ta posibel mas pa un partido saka un 
mayoria apsoluto ku ta 5 asiento òf mas. Na 2011 UPB a sali 
e partido mas grandi ku 4 asiento i si no tabata tin e kuota 
elektoral, atrobe lo a optené un mayoria apsoluto. 
Pero UPB a saka 4 asiento, partido Demokrat 3 asiento, 
MBL di Benito Dirksz 1 asiento i PHU un asiento. E último 
dos partidonan aki a haña asiento pa medio di e kuota di 
75%. Demokrat a disidí di bai traha ku MBL i PHU, lagando e 
partido di mas grandi ku ta UPB afó. 
Histórikamente mirá e desishon pa Demokrat traha huntu 
ku MBL i PHU tabata desvastador pa Boneiru, kulminando 
ku un referèndum na 2015 frakasá i kolegionan ku a kambia 
masha hopi biaha di konstelashon. 
E partido UPB, ku ta e arkitekto di e laso direkto ku Hulan- 
da, pero ku a pèrdè su forsa polítiko dor di e sistema electo- 
ral nobo, i e kampaña sushi i personal kontra su lidernan, no 
por a konkretisá e laso direkto, pa asina pueblo di Boneiru 
por a kuminsá piki e frutanan di esaki. 
E partido MPB di otro banda a hasi varios intento heroiko 
pa duna kontenido na e laso direkto, pero dor ku e partido ta 
bastante resien riba pantaya polítiko, ku ta trese kuné falta 
di eksperensia, i internamente tambe a konosé su turbulen- 
sianan, a kai di 4 pa 2 asiento. 
Pues si e koalishon aktual a kai di 6 asiento pa 5 asiento, 
i e partido UPB siendo den gobernashon a krese di 2 pa 3 
asiento, den apsoluto no ta nifiká ku pueblo a rechasá e ko- 
alishon. 
Es mas! Den e programa di kampaña riba página 4 partido 
Demokrat a skirbi lo siguiente: “Demokrat ta kere i ke in- 
vertí den un Boneiriano outónomo, i un isla mas outónomo.” 
Pues partido Demokrat kier bai tòrnu atrobe na struktura es- 
tatal, pasobra esei ta e úniko manera pa Boneiru bira mas 
outónomo. 
Un koalishon entre UPB i MPB sinembargo lo no bai tòrnu 
mas na e struktura estatal actual, pero solamente kier trese e 
balansa bèk ku aktualmente ta pisa mas na fabor di Hulanda 
ku na fabor di Boneiru i su poblashon. 
Hulanda mester kumpli ku e palabrashonnan hasí durante 
e negosashonnan promé ku 2010 i no tin un partido ku por 
hasi esaki mas mihó ku no ta UPB, sostené pa MPB. Pueblo 
no a vota pa kambio, pueblo a vota pa kontinuashon, pero 
mas den balansa. 


ANÁLISIS DI SITUASHON POLÍTIKO 


Pa: Kolaboradó spesia 


KRALENDIJK 
– 
Trabounan di renobashon 
na vèlt di Jossy Boek- 
houdt ta kuminsá djaluna 
27 di mart. 
E trabounan ta dura te 
ku djárason 26 di aprel 
2023. 
Durante e temporada 
menshoná no por hasi uso 


Na vèlt Jossy Boekhoudt 
Trabou di renobashon 


di e vèlt. 
E vèlt ta habri bèk dia 
1 di mei 2023 pa asina e 
torneo internashonal di 
e ekipo di “Nos ku Nos” 
por tuma lugá. 
Djamars 2 di mei 2023 
ta bolbe sera e vèlt pa asi- 
na por finalisá e trabou- 
nan di renobashon. 

Programanan di Bonaire.tv 
TELBO kanal 70 
Flamingo TV kanal 23 


PRIZONERO INOSENTE 


Ma Pablo a bisa nan: "Nan a suta nos públika- 
mente sin ningun sorto di sentensia, nos ku ta 
hòmbernan romano, i a tira nos den prizon;” 
Echonan 16:37a(BS) 


Hopi di nos a yega di bishitá prizonero. Ora un 
persona ta tras di trali e ta wak patras na deteri- 
oro den su bida i wak dilanti na un soño ku a ser 
frustrá. 
Beibel ta menshoná dos situashon interesante 
di prizoneronan kreyente. Genesis 39 ta konta e 
historia kon José, un hóben inosente, ku vários 
evidensia kontra dje, ta será den prizòn. Meskos 
Pablo i Silas tabata será inhustamente, Echonan 
16:37. 
Aunke José tabata será, e no tabata focus riba su 
doló i sufrimentu. El a keda ku un aktitut di sirbidó. 
El a mantené su fe i konfiansa den Dios. Asta el 
a kuida e prizoneronan, sosteniendo nan den nan 
tristesa Genesis 40:6-7. Asina Dios a revelá soño 
di dos prizonero na José, Su fiel sirbidó. 
Pablo i Silas tabata den prizòn tur na doló, despu- 
es ku a gòlpia nan severamente. Miéntras nan ta- 
bata hasi orashon i kanta alabansa mei anochi, e 
prezunan tabata skucha nan. Echonan 16:25. Ki 
testimonio pa nos Señor! 
Por ta abo ta ser akusá inhustamente di algu 
grave ku nunka bo a hasi òf sikiera a pensa. Bus- 
ka bo refugio den Dios i konfia den djE, pasobra E 
ta hustu i ta saka tur bèrdat na kla. No laga e doló 
i e reproche tene bo abou. Sklama na Dios i sigui 
e ehèmpel di José, Pablo i Silas. Señor ta purba 
nos fe pa wak si nos lo glorifik’É den prueba. E 
prueba ta siña nos perseverá i ta laga nos krese i 
madurá, 1 Pedro 1:6-7; Santiago 1:3,4 i 12. 


Dios ta hustu i ta saka tur bèrdat na klaridat; bus- 
ka refugio serka djE 


Sharine Brigitha 


Produkshon PGM 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djabièrnè 24 mart 2023 
12.00 Gobiernu ta Informa: 
Christopher Frans 
13.00 Dokumental: 
Telbo 
14.00 Herensia: 
Richard `Boi` Jansen 
15.00 BAPA: 
Susy Martines Bernabela 
16.00 Aktualidat: 
Alvin i Tirza Obersi 
17.00 Aki Bonaire: 
Edifisionan den Rincon 
18.00 Herensia: 
Macario Rofino (Rofin) Anthony 
19.00 BAPA: 
Wil en Huib Vos 


20.00 Herensia: 
Guus Gerritsen 
21.00 Aki Bonaire: 
Trapi Holten 
22.00 Herensia: 
Hendrica i Stanley Josepha 
23.00 BAPA: 
Elaisa Noris Pietersz 


K R A L E N D I J K — 
TELBO N.V. ta bai tin un 
aktividat grandi djasabra 
awor, den kuadro di nan 
selebrashon di selebrashon 
40 aña di eksistensia. Nan 
lema ta: TELBO ta di bo. 
Gregory Colina direktor 
di TELBO N.V a papia ku 
prensa tokante e aktividat- 
nan ku ta bai tin durante e 
dianan aki i kulminá djasa- 
bra. 
”Djasabra awor ta bai tin 
un magno evento pa e sele- 
brashon di TELBO su 40 
aña di eksistensia. Promé 
mi papia di esei, mi ta men- 
shoná e kampaña di 40 giga 
pa 23 dòler, hopi hende a 


Selebrashon 40 aña di eksistensia 
TELBO ku aktividat grandi djasabra 


hasi uzo di dje”, Colina a 
bisa. 
Tambe tabatin e High 
Tea Party, ku tabata un ék- 
sito. A saka potrèt i a yega 
na un ganadó ku a haña mas 
tantu ‘like’ pa su potrèt. Ta 
trata di Jessica Emers. El a 
gana un telefòn mobil. 
Colina: “Tambe TELBO 
a partisipá den Bondoet. 
Nos a bai na Kolegio Rayo 
di Solo i djasabra último 
nos tabatin un outo-tòn pa 
rekoudá fondo pa Scouting 
Bonaire. E montante tabata 
3800, i nos a dòbel esaki 
i nos tin mas sorpresa ku 
ta bai menshoná djasabra 
awor. E momentu ei ta pu- 


bliká e montante total.” 
Mas aleu TELBO a mal- 
kriá 5 persona den kuadro 
di Down Syndrome Day. 
Nan a keda masha konten- 
tu. 
Djaweps 23 di mart ta e 
dia ofisial di e selebrashon 
di 40 aña TELBO. Ta ku- 
minsá trempan for di 8'or, 
ku desvelo di e logo na 
TELBO i ku invitado di 
honor. Tambe tin un dia 
habrí. Tin kaha di òrgel i 
mas ambiente. Anochi tin 
algu spesial pa trahadónan 
di TELBO. 
Awe djabièrnè 24 tin 
un ‘TELBO band’ i ta bai 
kas di Kuido i toka aya ku 


e adulto mayónan, pa nan 
sinti nan malkriá riba e dia. 
Tambe ta bai Kas Karkó i 
Villa Antonia. 
Djasabra 25, ta un dia di 
selebrashon grandi. For di 
6'or atardi kurá ta habri pa 
e selebrashon. 


ERA Outéntiko ta nan 
Boneiru pa deleitá ku bon 
músika huntu ku JC and 
Friends. 
Tin kos pa kome i bebe 
na bon preis pa tur hende 
gosa durante e anochi. 


Wij zijn op zoek naar 
Marketing and Business Development 
Manager 
-met minimaal 1 jaar ervaring en uitstekend in Engelse taal. 


Voor meer inf: 
Caribbean Blue Tech met email: 
wessels65@gmail.com en tel. 780-6236 

Ku alegria e direktor-propietario di e emisora Live99, 
Aimed Ayubi, a anunsiá e siman aki ku awor nan ta es- 
tablesé den nan mes edifisio. Desde ku e emisora a bai 
den aire e tabata transmití for di e edifisio di Cactus. 


Emisora Live99 den propio edifisio 


Elekshon a pasa, 
pueblo a papia i pron- 
to nos lo tin un Kon- 
seho Insular nobo i un 
gobernashon pa Bo- 
neiru ku por konta ku 
sosten di un mayoria 
den Konseho Insular. 
Sindikalismo ta felisitá 
e pueblo boneriano ku 
e manera sivilisá i de- 
sente ku nan a hasi 
uso di nan derecho 
sagrado di voto. I sin- 
dikalismo ta manda un 
pabien na tur esnan 
ku a saka asiento den 
Konseho Insular i ta 
spera ku nan a kom- 
prondé e mensahe kla 
ku pueblo a manda. Pa 
e dos partidonan ku no 
a saka asiento, boso lo 
mester sigui traha mas 
duru pa haña e sosten 
den e próksimo biaha. 
Esei solamente ta po- 
sibel dor di sigui laga 
boso mensahe resoná 
henter aña i no warda 
te ora elekshon yega. 
Pa loke ta e Kon- 


seho Insular i Kolegio 
Ehekutivo nobo ku lo 
bai sinta, Sindikalis- 
mo, sigur esnan reuní 
den USIBO ta pone e 
siguiente prioridatnan 
pa 
realisá, 
natural- 
mente teniendo kuenta 
ku e tempu nesesario 
ku mester pa prepará 
i ehekutá. E prioridat- 
nan aki a bin dilanti 
den tur programa, pero 
tambe den diferente 
debatenan. Pues mes- 
ter realisá nan pa asina 
nos krea konfiansa di 
komunidat den politika 
i den gobernashon. Ta 
temanan ku ta na bie- 
nestar di e klase tra- 
hadó i su famia. 
Tur partido a kon- 
firmá ku entrante 1 di 
yanüari 2024 mester 
stipulá e minimo sosial 
real ku ta enserá ko- 
rekshon di e inflashon 
for di 2018 te ku 2022. 
Ku esaki kobradónan 
di ònderstant i ko- 
bradónan di penshun 


di behes por fin lo tin 
un entrada minimo ku 
lo kubri nan gastunan 
mensual básiko. I un- 
abes stipulá e minimo 
sosial, mesora nos a 
haña e instrumento pa 
stipulá e sueldo minimo 
i esei lo ta 130% di e 
minimo sosial. Ku esaki 
Sindikalismo a logra 
otro di su metanan, 
esta ku trabou mester 
paga. Ta e pago husto 
entre otro ta hasi trabou 
atraktivo. 
Mas aleu den tantu 
e programanan di kada 
partido, 
pero 
tambe 
den tur e debatenan, e 
partidonan a konfirmá 
ku nan lo bai na realisá 
den e siguiente perio- 
do di gobernashon e 
siguiente puntonan. 
Lo bin ku un sistema 
di supsidio di hür pa tan- 
tu e sektor sosial komo 
e sektor privá ku ta hasi 
posibel ku e hürdó di 
kas ku entrada abou 
por biba den un kas de- 


sente i pagabel i alabes 
lo evaluá e sistema di 
puntuashon pa balorá 
hür di kas. Lo mester 
aselerá konstrukshon di 
kasnan sosial pagabel. 
Lo stipulá un mane- 
ho di establesimentu, 
den kual ku un hende 
por bin establesé su 
mes aki solamente si 
e tin un relashon sosial 
òf ekonómiko. Esaki lo 
baha e preshon riba tur 
provishonnan nesesa- 
rio. 
Lo perkurá pa un 
transporte públiko ku ta 
funshoná bon. Esaki lo 
por eleiminá e pobresa 
den mobilidat serka e 
poblashon. 
Lo perkurá pa kosto 
di awa i koriente ta baha. 
Den esaki e proyekto di 
WEB òf kualkier otro 
proyekto ku ta realisá e 
bahamentu di gastu aki 
meresé tur sosten. 
Lo buska tur forma 
pa hasi importashon di 
produktonan mas bara- 


Nòchi Willem, konsehero di Union Sindikal Boneriano, USIBO 
Sindikalismona Boneiru11 


ta. 
Ku eksepshon di e 
minimo sosial i sueldo 
minimo, tur e medida- 
nan aki ta den man di 
Entidat Públiko i lo tin 
e efekto di baha gastu. 
Mas nos logra baha e 
gastu mas abou e mini- 
mo sosial lo ta i kuné e 
sueldo minimo ku nos 
lo mester entrodusí lo 
keda pagabel i ta kom- 
petitivo. Lo tin mas 
medida ku gobièrnu 
di Boneiru mes lo por 
tuma pa nos sigui den 
nos esfuerso pa alsa 
kalidat di bida di tur 
nos hendenan i mui en 
espeshal di e klase tra- 
hadó i su famia. Sin- 
dikalismo tantu riba su 
mes, pero tambe den 
konteksto di e Dialogo 
Sentral ta konsiderá 
komo su deber pa tene 
nos gobernantenan i 
nos representantenan 
na nan kompromiso 
ku nan a hasi durante 
kampaña pa elekshon. 

OPTENIBEL ONLINE I DEN store 
nobo a sali! 
nos folder 


40 aña TELBO 


KRALENDIJK—E kompania di telekomunikashon TELBO ayera djaweps 23 di 
mart, a selebrá su 40 aniversario. Tur kliente ku a akudí na e ofisina, a risibí un cupcake. 
Tambe tabatin músika di kaha di òrgel. TELBO su selebrashon ta sigui den fin di siman 
unda lo tin bandanan lokal i di Kòrsou riba plenchi pegá ku e ofisina. 


Djabièrnè 24 mart 2023 
11 


Djaluna 27 di maart i Djamars 
28 di maart nos ofisina di 
PCN lo ta será enkonekshon 
ku varios kurso nan interno. 


Nos diskulpa pa kualkir inkonbenensia ku e saki 
por trese kune. E sobrá dianan di siman nos tei 
bek gustosamente ku nos servisio normal. 


PCN Team. 


www.pensioenfonds-cn.com 


KRALENDIJK 
– 
Inkreibel kon habitantenan 
di e isla aki ta maltratando 
Boneiru, tirando sushi den 
mondi. Un ehèmpel ta e 
baki di awa konektá na e 
pos di Gurubú. Tur sorto di 
porkeria tin, manera repor- 
teronan di BONERIANO a 


Patapata di sushi tras di bak’i awa 


konstatá. 
No por komprondé kon 
bini nan ta hasi e kos aki. 
E sushinan aki kasi no ta 
visibel for di leu. Pasando 
den outo pabou di e baki di 
awa aki pa bai òf bini for 
di Rincon bo no ta mira e 
sushi. 


Na 
vários 
okashon 
BONERIANO ta publikan- 
do e situashonnan aki, pero 
por nota masha akshon di 
parti 
funshonarionan 
di 
Toezicht en Handhaving. 
Tempu ku Selibon tabata 
atendé ku polis ambiental 
por a nota mas akshon. 

Awèl sí. A ni hari no tin 
mag hari mas pa no mes- 
ter yora. 


Ata nan ta bai prohibí 
uso di ‘lachgas’ na Kòr- 
sou tambe. 


Mi no por reklamá! M’a 
pasa hopi kos den mi 
bida te awor. Ta parse 
ku susesonan straño i 
interesante ta persiguí 
mi. Kisas ta Dios ta pone 
nan den mi kaminda pa 
asina mi por skirbi di 
nan, 
salbaguardiando 
nan pa futuro. Manera e 
desubrimentu di maleta 
di Vittorio Missoni (58) 
na kosta pariba di Bo- 
neiru. Outoridatnan ta- 
batin mester di e maleta 
aki komo prueba den de- 


saparishon (morto) di Vit- 
torio, kende tabata doño 
di e kas di moda MISSO- 
NI na Italia. 


*** 
E ‘aventura’ aki a ku- 
minsá masha simpel riba 
un djabièrnè atardi lat na 
luna di yanüari 2013. Dos 
reshèrchi 
makamba 
a 
yega ofisina di Extra nèt 
na momentu ku mi tabata 
bayendo kas. Si mi por a 
tende nan un ratu. Nan 
a konta mi ku un avion a 


kai e siman ei banda di e 
islanan Los Roques. Na 
bordo tabatin Vittorio Mis- 
soni di 58 aña, su esposa 
i algun persona mas. Na 
tur seis persona. Tur a 
disparsé. Nan a puntra 
si mi a yega di tende di 
famia Missoni. “Nooit van 
gehoord”, mi ta kòrda ku 
m’a bisa nan den forma di 
wega. 


*** 
Nan a splika mi ku Mis- 
soni ta un famia famoso 
i renombrá den mundu 
di moda na Italia, ku nan 
propio kas di moda, yamá 
MISSONI. I ku e famia 
aki tabatin mester di un 
prueba ku Vittorio a muri 
enbèrdat den e aksidente 
aéreo aki. “We zijn bij u 
gekomen want we heb- 
ben gehoord dat u Bo- 
naire goed kent, vooral 
de kust van het eiland”, 
un dje reshèrshinan a 
bisa masoménos. Alabes 
nan a pidi mi pa pone un 
artíkulo den Extra pa pidi 
hendenan ku topa ku un 
maleta di Vittorio Missoni 
pa tuma kontakto. 


*** 
Na momentu ku e dos 
funshonarionan aki a pa- 
pia ku mi no tabata posi- 
bel mas pa saka e artíkulo 
den korant di djasabra. 
Tabata lat kaba. Mi a di- 
sidí pa mi mes bai buska. 
M’a yama mi amigu Erik 
Booi (nos ta yama otro 
Bieu) pa puntra ku si e ke 
kompañá mi den e búske- 


da. El a bai di akuerdo. 
Djasabra mainta tempran 
nos a kuminsá kana entre 
Washikemba i Lac, kosta 
di Roi Lamunchi i Bakuna. 


*** 
Mi tabata sa presis na 
unda mester a buska. Na 
e kosta aki, na e sitio ku 
tin un muraya di piedra 
pa separá Roi Lamunchi 
i Bakuna, tin un lugá ku 
masha hopi kos ta subi 
kosta. Te asta un paki di 
kokaina m’a yega di topa 
un biá einan, ku mi a en- 
tregá na polis. Kere òf no 
kere, eksaktamente na e 
sitio ei nos a topa ku un 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


maleta pretu ku asta la- 
bel ku nòmber Vittorio 
Missoni. BINGO! 


*** 
Triunfantemente 
m’a 
entregá e maleta na e 
reshèrshinan. Nan a bai 
kuné i informá e famia- 
nan. Te asta un suma di 
500 dòler nos a haña di 
e famianan komo rekom- 
pensa. Na luna di yüni di 
2013 numa nan a loka- 
lisá restunan di e avion 
na un profundidat 70 
meter bou di laman pa 
nort di Los Roques. 


*** 


Vittorio Missoni huntu ku su esposa. Nan a muri 
despues di a pasa Pasku na Los Roques. 


Esaki ta maleta di Vittorio ku nos a topa riba kosta 
pariba. 

lu i tera. 
DIOS stima nos asina tan- 
tu ku el a manda su yu pasa 
tur e kosnan aki i asina nos 
por haña salbashon. 


Nos tambe mester renobá 
nos FE ya asina nos por pur- 
ba di ta igual na DIOS. Pa 
yega akinan mi ke pone tres 
punto: 
1.Iglesia riba mundu 
2.Unda mi ruman ta? 
3.para firme 


ad.1. si un parti di e kur- 
pa ta sufri tur e otro parti di 
kurpa tambe ta sufri kuné, si 
un parti di e kurpa ta kon- 
tentu tur e otro sobra parti di 
e kurpa tambe ta alegrá hun- 
tu kuné. 
Un parti di mundu ta sufri 
nos tambe ta sufri , pa nos por 
para firme i gana e sufrimen- 
tu aki nos mester hasié ku 
orashon. Hesus a siña nos si 
nos bati na su porta e lo tei 
pa yuda nos. 
Kuaresma ta un tempu ku 
nos mester sirbi DIOS i asi- 
na yega na bira manera E. 
Esaki por sosodé medi- 


ante e sakramentunan, skucha 
palabra di DIOS i eukaristia, tur 
esaki por kombertí nos kurpa 
den kurpa di Kristu. 
Den iglesia tambe nos tin san- 
tunan ku ta mustra nos e amor 
di Kristu i su don nan. 
Den union ku Kristu nos por 
hasi algu pa esunnan ku ta leu i 
ku nunka nan no por yega di nan 
so serka DIOS, p’esei nos 
mester resa na dios pa nan i asi- 
na DIOS por habri porta pa 
nan. 


Ad.2. Iglesia ta yega mas 
serka nos parokianonan i ko- 
munidat. Nos por yuda ku ges- 
to di karidat. Kuaresma ta un 
tempu santu i apropiá pa mus- 
tra interes pa otro. Un akshon 
di kuaresma den parokia ta 
bishita famia, enfermo, hende 
grandi. Ku yudansa i sabiduria 
di DIOS boso tambe por kon- 
tribuí na e temporada aki. 


Iglesia ta para pa dos punto: 
1.Uni den orashon ta mas 
fuerte.( kaminda dos òf mas ta 
reuní den mi nòmber einan lo mi 
ta). 
2.Kristian ta yama pa karga 


Mensahe di kuaresma dirigí tur persona 


Loke ta importante 


Loke ta manifestá no ta e aparensia di lo material, sino bo 
rikesa spiritual, loke bo ta i e amor ku abo ta ofresé. 
loke ta duna bo mes i duna, ku ta lo úniko ku ta enrikesé bo, 
no e poseshonnan ku bo ta akumulá. Importante ta loke bo 
ta konstruí den e instante kòrtiku, no e erornan di un pasado 
ku únikamente ta rekuerdo. 


Importante ta e sabiduria ku bo ta biba i kompartí, no e 
títulonan i kargonan ku ta hincha e ego. Importante ta e bèr- 
dat, no bo bèrdat; 
loke ta bal ta e bon frutanan, no e promesanan ireal. 
Importante ta no ta kuantu bo ta biba, unda bo ta biba i kiko 
bo tin, sino kon bo ta biba i kuantu bo ta stima. Lo balioso 
ta den bo paden i den esun di otronan, no den e fachada. 
Loke bo mester no ta loke únikamente ta duna bo plaser; 
tantu bia loke mas bo mester ta loke ménos bo gusta. 


No ta importante si nan a heridá òf a maltratá bo, impor- 
tante ta si esaki a sirbi bo pa bo krese i pordoná. Loke ta 
perfekshoná bo no semper ta liberashon di doló; pasobra 
doló ta kustumbrá di ta un bon maestro, si bo sa na stima. 


No ta importante ku abo ta kambia otronan, sino ku abo ta 
kambia, ta akseptá i ta komprendé nan. En bèrdat, un relas- 
hon outéntiko ta liberá bo i ta pusha bo bai ariba, e no ta 
gara bo ni ta anulá bo. Loke ta bal ta e realidat, no bo 
máskaranan. Loke ta konta no ta si e penanan ta alterá bo i 
ta maltratá bo, lo balioso ta di probechá di nan pa madurá i 
mehorá. 
Nada ta sosodé dor di kasualidat, tur kos tin su rason di ser 
i nada ta inútil, maske nos no ta komprond’é. Lo teribel no 
ta ku bo ta bo so, lo kruel ta ku bo ta sinti bo mes so, 
inkluso ora bo ta den kompania. 
Loke bo mester ta personanan ku ta pensa distinto, maske 
e ta disgustá bo, no marionetanan ku ta manehá na bo anto- 
ho. 
Esnan ku ta stima bo no ta e mesun nan ku ta alabá bo, i 
esnan ku ta forma bo ta esnan ku ta pòlish bo rantnan. 
Loke ta importante ta den bo esensia, no den e aparensia. 


Loke ta permanesé ta nase di bo ami profundo, no di e ego 
i bo ilushonnan. 


Loke ta importante no ta na kua kredo bo ta pertenesé, sino 
kuantu bo ta sirbi; no den kua pais bo a nase, sino den kua 
bo ta duna lo mihó di bo mes. 
Lo importante ta ku Dios sea bo amigu konstante i bo guia, 
no manera bo ta yam’É òf resa na djE. Konta e brùgnan ku 
ta uni nos, no e anunsionan ku ta separá nos; lo importante 
ta e firme prinsipionan i e balornan haltu, no un partido ni un 
ideologia. 
Loke ta bal den e mas akí, kasi semper, ta loke ménos ta 
konta den eternidat. Lo importante no ta loke ta bria na 
mundu, lo úniko importante ta ku amor sea lo mas impor- 
tante. 


Rumannan kuaresma ta 
tempu di renobashon ku ko- 
mpromiso ku iglesia, komuni- 
datnan i kreyente. Apesar di 
tur esakinan ta e tempu di gra- 
sia i amor. 
DIOS su ora no ta nos ora 
(2kor 6,2). DIOS ta interesá 
den nos kada komo hende, e 
konosé nos kurason for di 
djaden, e k epa nos kada un 
stima otro meskos ku e ta sti- 
ma nos (Hn 4,19). Tin hopi 
sufrimentu, indiferensia riba 


mundu. 
Na momentu ku nos siña 
konosé amor di DIOS di bèr- 
dat nos lo por gana tur e kos 
nan malu riba mundu. 
Den temporada di kuares- 
ma aki nos mester purba na 
kombatí tur loke ta malu. 
DIOS no ta diferente di nos 
p’esei el a pasa kuarenta dia 
den desierto pa mustra kon el 
a sufri i pa via di su morto i 
resurekshon el a habri porta 
entre DIOS i hende, entre she- 


nan krus i ke FE i amor di 
DIOS ta soportá tur kos. 
Mishon di iglesia ta amor 
p’abo próhimo meskos ku 
DIOS stima nos. 
Ad.3 kon nos ta para di- 
lanti di señor, si nos ta sinti 
deseo di kambia kita nos piká 
pa nos sinti nos felis, kita tur 
maldat fo’i nos kurason. 
Kuaresma ta un tempora- 
da di grasia pa nos lucha kon- 
tra tur kos negativo den nos 
bida. 
Un yamada pa kombers- 
hon mester mira pa den nos 
alma i bida pa kita tur kos ku 
no ta kuadra den nos bida. 
Konfeshon ta duna nos e 
speransa di un boutismo nobo 
i laga nos pidi señor su grasia 
pa medio di konfeshon. 
Laga nos bai serka señor 
pa nos por yega na un Pasku 
di Resurekshon sin piká. 


Rumannan orashon ta hopi 
esensial den e temporada aki 
ya asina nos por haña un kura- 
son fuerte i miserikordioso, ku 
no ta laga nos kai den tentas- 
hon di kosnan di mundu. 


“No ta un mérito ser tol- 
erante, pero ta un krímen no 
di ta esaki.” (Francisco 
Arámburo) 
Totalmente di akuerdo 
pasobra ser tolerante no ta 
mérito algun, sino ku e ta un 
eksigensia di e konvivensia 
humano. Un di nos problem- 
anan awe ta “intoleransia”, e 
no aseptá otronan manera 
nan ta, e no aseptá ku otro- 
nan ta pensa di manera difer- 
ente na kon nos ta pensa, e 
no aseptá ku otronan ta sinti 
distinto na nos, e no aseptá 
ku otronan ta mira kosnan di 
otro manera na esun di nos. 
Intoleransia tin hopi di dik- 
tatorial. Intoleransia ta un dik- 
tadura di e spiritu. Intoleran- 
sia ta un manera disimulá pa 
kere ku nos ta e úniko ku ta 
pensa, e úniko ku tin non 
smak pa kosnan, e úniko ku 
tin e bèrdat. Intoleransia ta 
kere ku nos ta úniko, kere ku 
nos ta e úniko ku ta pensa. 
Y ta p’esei intoleransia ta 
terminá dor di krea: 
Un sosiedat di katibu. Un 
famia di katibu. Un Iglesia di 
katibu. Intoleransia ta un 
“ami mes”insoportabel i re- 
pugnante. Intoleransia ta de- 
strukshon di otronan. Intoler- 
ansia ta e diktadura ku ta trata 
di anulá otronan: den famia, 


den Iglesia, den sosiedat. 
Ta p’esei mes, intoleransia ta 
terminá: 
Ku rekonosé e otro komo 
otro. 
Ku rekonosé identidat i per- 
sonalidat di e otro. 
Ku rekonosé ku otronan 
tambe ta importante. 
Ku rekonosé ku otronan 


tambe tin e bèrdat. 
Falta di toleransia ta ter- 
miná den matando otronan. 
Falta di toleransia ta terminá 
dor di laga nos so den bida. 
Intoleransia ta e skarsedat i 
falta di amor. 
Toleransia ta e ekspreshon 
di rèspèt pa dignidat di otro- 
nan i e ekspreshon di nos amor 
pa nan. 


Toleransia 


Un pabien na sirbidó Gabriel Ospina Justi ku ta kumpli 44 
aña komo saserdote. Pastor Gabriel ta dediká su bida na 
Señor i hiba e palabranan di beibel. Hopi pabien...! 

ALKMAAR – Korte 
na Alkmaar a sentensiá un 
dosente di músika di Be- 
verwijk na un aña i mei 
di prizòn, di kua mitar 
aña kondishonal. Tambe 
Jean-Claude V. despues di 
rekobrá su libertat durante 
un tempu di prueba di tres 
aña, no por traha ku menor- 
nan di edat. E hòmber lo a 
kometé fornikashon ku tres 
mucha tiner. 
E diferente deklarashon- 
nan di e víktimanan, segun 
Korte, ta konfiabel, kon- 
sistente i outéntiko. Nan ta 
sostené otro, segun Korte. 
E dosente mes durante in- 
terogashon tantu na polis 
komo durante tratamentu di 
e kaso, no a bisa nada. Su 
kasá ta kere firmemente den 
su inosensia, NH Nieuws ta 
informá. 
Aña pasá na yüni a de- 


Un aña di prizòn pa dosente di músika 
pa fornikashon 


tené Jean-Claude V. di 63 
aña. Banda di un denun- 
sia, tabatin tambe e tempu 
ei dos notifikashon tokante 
dje di 2020. Dor di pub- 
likashonnan tokante e kaso, 
mas despues un di tres po- 
sibel víktima a mèldu polis. 
Finalmente tres èks alumno 
a hasi denunsia. 
Nan a deklará ku du- 
rante lès V. a mishi ku nan 
i a pasa man riba nan, tantu 
riba komo bou di nan paña. 
Tambe el a manda algun 
mensahe ku segun Hues, 
den un kaso por lesa komo 
un deklarashon di amor. E 
dosente a penetrá un di e 
muchanan ku su dede. E 
tempu ei ainda e tabatin 12 
aña. 
Korte a haña tur de- 
nunsia pruebá. A base di e 
deklarashonnan di e víkti- 
manan i e konformidat ku 


tabatin riba puntonan es- 
ensial, Korte a haña ku tin 
menshon di un patronchi 
rekonosibel i igual den e 
manera riba kua e dosente 


tabata aktua. 
Ministerio Públiko dos 
siman pasá a eksigí dos aña 
di prizòn, di kua ocho luna 
kondishonal. Esaki awor a 


bira un aña i mei, di kua mi- 
tar aña kondishonal. Tambe 
e dosente mester paga daño 
i perhuisio di ocho mil euro 
na e tres víktimanan. 


HAARLEM – Un èks 
shèf di polis di Haarlem a 
keda apsolvé di violashon 
i fornikashon. Segun Korte 


Shèf di polis apsolvé di violashon 


di Midden-Nederland, e 
deklarashonnan di e muhé 
kende a hasi denunsia, no 
ta kompleto i ta varia riba 


puntonan krusial. 
Algun siman pasá Mi- 
nisterio Públiko a eksigí 
tres aña di prizòn kontra e 


hòmber di 54 aña di Almere. 
Hustisia no a haña pruebá 
ku e hòmber kontra deseo a 
sunchi su kolega i a viol’é 
na un sitio alehá. Despues 
di a tèst e deklarashonnan di 
e muhé, Korte ta pensa otro 
i a deklará e deklarashon 
inkonfiabel. Banda di esei, 
Korte ta indiká ku tampo- 
ko no tin sosten di prueba. 
E muhé no a keda konsis- 
tente riba puntonan krusial 
i deklará kompleto. 
Promé ku e mayor di 
polis muhé tabata trata na 


Haarlem, e tabata traha 
na Den Haag. Na inisio di 
2019 el a keda trasladá pa 
Haarlem. Mitar aña despu- 
es e lo a keda violá dor di su 
shèf di polis. Djis despues 
el a keda retirá pasobra el a 
duna informashon tokante e 
kaso na NRC. 
El bringa su retiru den 
Korte, pero na 2021 no 
a dun’é rason. E hues a 
sentensi’é komo ku e no 
mester a bai prensa, pasobra 
ya el a papia internamente 
ku un persona di konfiansa. 


DEN HAAG – Pro- 
bablemente tòg ta bai bini 
mas sitio na kasnan di kui- 
do. Gabinete ta menshoná 
te ku awor 4800 sitio nobo 
den e próksimo sinku aña, 
pero Minister Conny Hel- 
der di kuido médiko, awor 
ta rekonosé ku esaki no ta 
sufisiente. 
Den Tweede Kamer e 
minister a bisa promé ku 
zomer lo laga sa kuantu 
sitio èkstra por realisá pa 


Probablemente tòg èkstra sitio na kas di kuido 


kumpli ku e demanda kre- 
siente pa e forma di kuido 
akí di grandi. Posiblemente 
e kantidat lo ta 7 òf 8 mil. 
Gabinete ke ofresé kuido 
den futuro prinsipalmente 
na hendenan na kas, òf den 
un forma di biba será nobo. 
E idea tras di esaki ta pa 
mantené e hendenan biba 
mas tantu independiente 
posibel. Tambe un sitio den 
un kas di kuido ta karu i pa 
haña personal ta hopi difí- 


sil. 
E kas di kuido klásiko 
ta keda eksistí, pero sola- 
mente pa grandinan ku 
mester di kuido intensivo. 
Banda di esei na 2030 
mester realisá 40 mil sitio 
di kuido pafó di kasnan di 
kuido. Ta trata di prinsi- 
palmente di komplehonan 
kaminda grandinan por 
biba huntu i pa kua e kui- 
do ta bini djafó. 
Pero e plannan pa e 
forma di biba nobo akí 
apénas ta lanta for di suela 
i entre tantu e lista di es- 
pera pa kasnan di kuido ta 
bira mas i mas largu. 
Entre tantu tin 10 mil 
hende riba e lista di es- 
pera. 

EINDHOVEN – Rònt di 
e anunsio di bòm luna pasá 
ku a paralisá tráfiko aéreo 
na i for di Eindhoven Air- 
port, a kontrolá dos avion. 
Ya tabata konosí ku a kon- 
trolá e avion ku a bini di 
Praag. Marechaussee awor 
ta bisa ku a kontrolá tambe 
un avion ku mester a bula 
for di Praag pa Schiphol. 
Dor di e anunsio di bòm, 
tráfiko aéreo pa i for di 
Eindhoven Airport a keda 


ROTTERDAM – Kom- 
panianan di haf na Rot- 
terdam ku ayudo di tra- 
hadónan di AIVD, ta bai 
kontrolá 
spesífikamente 
riba echonan kastigabel re- 


CAPELLE – Polis a 
detené un di e shofùr- 
nan enbolbí den e aksi- 
dente mortal riba A59 
na Sprang-Capelle, polis 
ta informá. Un famia di 
kuater a pèrdè nan bida 
durante e aksidente un 
siman i mei atras. E so- 
spechoso ta un hòmber 
di 33 aña di Zevenberg- 
schen Hoek. E lo a sin- 


Despues di anunsio di bòm 
Avion pa Schiphol tambe kontrolá 


paralisá dia 24 di febrüari 
pa basta ora. 
“Na e sentro di noti- 
fikashon nashonal nos a 
haña un notifikashon for di 
Tsjechië tokante un posibel 
bòm riba e avion ku tabata 
na kaminda pa Hulanda,” 
bosero di Marechaussee, 
Robert van Kapel, ta bisa. 
Pa esaki a disidí pa kon- 
trolá un avion di Transavia 
ku na e momentu ei tabata 
na kaminda pa Eindhoven 


despues di a aterisá. 
Van Kapel: “Pero tambe 
a kontrolá un avion ku ta- 
bata kla pa lanta buelo for 
di Praag. No a haña nada 
den ámbos avion.” 
E servisionan di siguri- 
dat na Hulanda i Tsjechië a 
trata pa detektá ken ta trata 
di e anunsio di bòm i di kua 
huki e ta bini, pero sin re- 
sultado. 
A sera e investigashon, 
van Kapel ta bisa. 


Riba trahadónan ku pasada di droga 
Kontròl severo na haf di Rotterdam 


lashoná ku kriminalidat di 
droga. Trouw ta skirbi ku 
a kuminsá ku un proyekto 
piloto na Rotterdam. 
Ta kalkulá ku 10 mil 
trahadó lo bini na remarke 


pa e kontròl. E promé gru- 
ponan di trahadónan di haf 
den transkurso di e aña akí 
ta haña un kontròl nobo, 
a base di e tratado nobo 
di komportashon di haf. 


Trouw ta informá. 
Aña pasá Minister di 
Hustisia, Yeşilgöz, a anun- 
siá e kontròl èkstra, komo 
parti di un plan grandi pa 
hasi puntonan di konek- 
shon logístiko den e pais 
atraktivo pa kontrabanda di 
droga internashonal. 


Un stap mas aleu 
E grupo di trahadó di 
haf ku funshonnan ku ta in- 
teresante pa kontrabanda di 
droga, ta keda kontrolá spe- 
sífikamente riba echonan 
kastigabel 
relashoná 
ku 
kriminalidat di droga. 
Trahadónan na pòstnan 
krusial, 
manera 
planifi- 
kadónan na terminalnan, 
posiblemente ta haña ainda 
un kontròl di AIVD mas 
pisá. 
Sí un hende den pasado 
a kometé un echo kasti- 
gabel di droga, e ora ei e ta 
no haña pas di aksesibilidat 
mas pa e tereno di haf. 
Serka hopi empresa di 
haf trahadónan ya mester 
sigui un kontròl standart. E 
kontròl akí realmente ta bai 
un paso mas aleu, Bas Jans- 
sen, direktor di Delta-linqs, 
un organisashon di empre- 
sarionan di empresanan di 
haf na Rotterdam, a bisa 
NOS Radio 1 Journaal. 


“Nos ta bai wak mas 
profundo na e anteseden- 
tenan di hende, nan pasado 
i vulnerabilidat. Bo no ke 
pa hendenan keda sedusí 
pa hasi kosnan ku no ta de- 
seá.” 


Problema ta grandi 
No ta trata di solamente 
un hende su pasado, Jans- 
sen ta bisa. Na e momentu 
ku un hende ta den servisio 
i te asta sí un hende ban- 
doná servisio, bo mester 
mira unda e vulnerabilidat 
ta sintá. Ta un kuestion di 
sigui hasi esaki i tambe di- 
rigí riba un grupo kaminda 
bo ta pensa di por ta efek- 
tivo. 
Janssen ta pensa ku e 
kontròl akí por kontribuí na 
e kombatimentu di kontra- 
banda di droga den hafnan. 
E no ta un bala di plata, 
pero ku esaki sí nos por di- 
señá un barera grandi den e 
hafnan, kaminda por detek- 
tá mas kokaina i mantené 
mas droga pafó. 
Semper e pregunta ta, 
di kon no a kuminsá promé 
ku esaki, Janssen ta bisa. 
“Pero e problema awor ta 
asina grandi ku awor mes- 
ter tuma akshon i entre tan- 
tu kantidat grandi di plaka a 
bini liber for di gobièrnu.” 


Detenshon pa aksidente fatal 


ta tras di stür hopi bebé i 
drogá. 
For di e promé tèst riba 
e anochi di e aksidente, 
parse ku e shofùr enbolbí 
probablemente tabata bou 
di influensia. Ainda e inves- 
tigashon ta andando, pero 
entre tantu polis ta bisa di 
tin sufisiente indikashon pa 
detené e hòmber. 
Na tur tabatin kuater 


outo i un trùk di karga 
tabata enbolbí den e ak- 
sidente. 
E famia víktima ta bini 
di Raamdonksveer i taba- 
ta konsistí di e mayornan 
di 46 aña, nan yu muhé di 
10 aña i nan yu hòmber di 
13 aña. 
E shofùr detené tambe 
a risibí leshon leve. 

ARUBA 
ARUBA 


ORANJESTAD -- Du- 
rante un entrevista den e 
programa BON DIA ARU- 


ORANJESTAD -- Dia- 
mars den ora mainta pa 
merdia a tuma luga un en- 
trada hudicial di parti Cu- 
erpo Policial. Esaki a tuma 
luga na un compleho di 
apartamento yama El Con- 
quistador situa na Montaña. 
Team di Aresto hunto cu 
recherchenan, departamen- 
to tecnico y polis uniforma 
a drenta e luga aki. Por a 


Un famia desespera pa busca ayudo pa nan yiu homber 


BA cu Erin Croes, a bin un 
caso dilanti di un hoben di 
apenas 22 aña di edad cu 


ta desespera pa recupera su 
salud y hiba un bida mas 
humano. Su mayornan Sra 
Mirla Diaz y Tata (di cri- 
ansa) Norwin Leito, a bati 
na porta di prensa pa duna 
un sosten pa yuda nan yega 
Hulanda cu nan yiu Norbert 
Noel Leijdsman.Ta asina cu 
Norbert di su cinco aña di 
edad ta sufri di Diabetes 
tipo 1. Esaki ta nifica cu e 
mester ricibi insulina dia- 
riamente. Fuera di cu Nor- 
bert tin diabetes cronico, 
e tin limitacion intelectual 
tambe, loke por produci 
comportacion problematico 
pa su mes y su mayornan. 
Mayornan a conta den e 


programa cu nan a yega di 
acudi na varios instancia 
pa yuda nan yiu, pero sin 
resultado. Nan a acudi na 
Sociale Zaken, AZV, pero 
semper a ricibi como con- 
testa cu no tin un of e cuido 
medico ni specialista pa 
trata nan yiu Norbert. Nor- 
bert mester di e guia socio 
emocional, pues su salud 
fisico y mental. Dr Water- 
loo kende ta su internista, 
a informa tanto e Mama 
como e hoben cu aki na 
Aruba no tin luga p’e. A in- 
forma nan tambe cu na Hu- 
landa tin varios instituto of 
centro cu por asisti y yuda e 
hoben aki. Si e hoben keda 


den e estado cu e ta, e por 
hasta yega na su morto, ta 
loke mediconan a informa e 
famia. Nan ta biba di onder- 
stand kiermen ta riba poco 
finansa cu nan ta ricibi nan 
tin cu maniobra cu no ta un 
bida sano pa ningun hende. 
Debi na su situacion 
frustrante hopi biaha Nor- 
bert ta bira desespera y ta 
un menasa pa su propio 
bida y di su famia. E ta un 
situacion bastante desespe- 
rante cu mester di ayudo y 
atencion prome cu ta laat. 
Nan ta desea di yega Hu- 
landa mas pronto posibel 
pa por ricibi e ayudo y asis- 
tencia rekeri pa e hoben. 


Relaciona cu casonan di droga: 
Team di aresto, recherche y mas departamento a drenta varios adres 


mira cu e apartamento/nan 
cu nan drenta ta situa patras 
den e compleho aki. Na un 
di e entradanan a detene 
un homber, cu lo a yega of 
tawata e momento eynan na 
stuur di un Toyota Yaris. 
Basta dia autoridad lo 
tawata tin bista ariba un 
pareha cu ta kedando den e 
apartamentonan aki. A con- 
fisca tambe varios articulo 


di interes na e adres aki, 
inclusivo segun nos a com- 
pronde droga. Di parti Hus- 
ticia nos no a haya mucho 
informacion, solamente cu 
mas o menos 10 persona a 
wordo deteni entre nan dos 
hende muhe. 
Fuera di e adres aki na 
Montaña autoridad a drenta 
dos adres mas laat, pues un 
total di 3 adres. 


ORANJESTAD 
- 
Manera cu ta conoci e si- 
man aki Prome Minister 
Evelyn Wever-Croes ta na 
Nacionnan Uni pa atende 
e conferencia “UN Water 
Conference”. Den nomber 
di Aruba, Corsou, Sint 
Maarten y Hulanda, Prome 
Minister a duna un declara- 
cion na tur esnan presente 
tocante e importancia di 
awa. 
Prome Minister a inicia 
relatando cu pa Reino Hu- 
landes awa ta y semper lo 
ta un prioridad. Hulanda 
y paisnan Aruba, Corsou, 
Sint Maarten y Boneiro ta 
literalmente forma door di 
awa. Mundo ta enfrentando 


Premier Evelyn Wever-Croes durante conferencia na Nacionnan Uni: 
Tema di awa mester atencion continuo 


un reto di awa sin presed- 
ente y ciencia ta bisa cu pa 
prome biaha den historia di 
e ser humano, a pusha e ci- 
clo global di awa for di su 
balans natural. Hende rond 
mundo ta confronta cu e re- 
alidad di demasiado awa, 
mucho tiki awa, of awa 
contamina. 


Nos patronchi di con- 
sumo y produccion di awa 
ta e fuente di scarsedad di 
awa. Pues ta importante pa 
para keto na e pregunta: 
Kico nos mester haci pa a- 
tende cu e retonan aki? 
Prome Minister Wever- 
Croes a haci yamada na tur 
esnan presente pa priorisa 


awa den decisionnan cu ta 
wordo tuma den economia 
y den politica. E confe- 
rencia aki, cual ta e prome 
“UN water conference” den 
casi 50 aña, ta un paso vital 
den direccion di e cambio 
structural cu mundo mester. 
Reino Hulandes ta dedi- 
ca na contribui na e cambio 
aki cu e compromiso “Wa- 
ter Action Agenda”, cual ta 
cubri aspectonan financie- 
ro, capacidad di desaroyo, 
gobernacion, dato, innova- 
cion y forma nobo di co- 
laboracion. Ademas, Prome 
Minister a enfatisa cu e 
conferencia aki cu e topico 
central ta awa, ta solamente 
e comienso. 


Awa mester di atencion 
politico continuo na e ni- 
vel di mas halto. Nos mes- 
ter percura cu e Agenda di 
Accion di Awa ta ricibi un 
continuacion concreto du- 
rante di e “SDG Summit”, 
“Summit of the Future in 
2024”, y na e “World So- 
cial Summit” y tambe na e 
proximo “COP sessions on 
Climate and Biodiversity 
and the Dushanbe Water 
Process”. 
Finalisando, Prome Mi- 
nister a enfatisa cu un mun- 
do caminda cu tin siguridad 
di awa no ta solamente pre- 
ocupacion di esnan cu tey 
awo sino di futuro genera- 
cionnan tambe. 

ARUBA 
KÒRSOU 


WILLEMSTAD – Riba 
Dianan 22 te ku 24 di mart, 
mundu kompletu a bini 
huntu na New York durante 
selebrashon di Dia Inter- 
nashonal di Awa. Esaki ta 
tuma lugá na e Konferensia 
Mundial di Awa di Nashon- 
nan Uni (UN 2023 Water 
Conference). Reino Hu- 
landes huntu ku Repúblika 
di Tadjikistan ta ko-orga- 
nisadó di e konferensia aki. 
Ophetivo di e konferen- 
sia akí ta, pa yega na imple- 
mentashon aselerá i di mas 
impakto pa por atendé ku 
e desafionan riba tereno di 
awa i adaptashon klimátiko. 


Na New York 
Kòrsou na konferensia di awa 


E konferensia akí ta úniko 
debí ku ta 50 aña pasá a 
organisá algu similar pa 
promé biaha pa Nashonnan 
Uní. 
E 5 temanan di e konfe- 
rensia mundial ta; awa pa 
salú: akseso sigur na awa 
portabel, higiena, i instalas- 
honnan sanitario, 
awa pa desaroyo; balo- 
rashon di awa, maneho di 
interesnan den awa, ener- 
gia, kuminda, i naturalesa, 
ekonomia duradero i desa- 
royo urbano, awa pa klima, 
resilensia i naturalesa: bio- 
diversidat, klima, resilen- 
sia, i maneho di desaster 


por último awa pa kolabo- 
rashon; kolaborashon in- 
ternashonal i ku ta krusa 
frontera den awa, kolabo- 
rashon pa logra e agènda 
di desaroyo 2030, dékada 
di akshon pa awa; aselerá i 
implementá e ophetivonan 
di e dékada pa medio di un 
plan di akshon di e sekre- 
tario general di Nashonnan 
Uni. 
Banda di e konferen- 
sia akí, tin diferente asina 
yamá ‘side-events’ pa par- 
tisipantenan di e konferen- 
sia. Komo parti di Reino 
Hulandes, Kòrsou tambe lo 
partisipá aktivamente den 


e konferensia Mundial di 
Awa akí, i ta kordiná i or- 
ganisá un asina yamá ‘side- 
event’ durante di e siman. E 
evento akí lo ta unu spesi- 
almente pa islanan den tur 
parti di mundu, i ta keda or- 
ganisá na e sede di Nashon- 
nan Uní. E evento ta kon- 
ta ku partnernan manera 
Global Water Partnership- 
Caribbean, 
Local 
2030 
Islands Network, Global 
Island Partnership, i Pa- 
cific Community. Interna- 
tional Panel for Delta’s and 
Coastal Areas, Caribbean 
Climate Smart Accelerator, 
i islanan hermano di Reino 
Hulandes, i Grenada, Be- 
lize, Samoa i Nueva Cale- 
donia tambe lo partisipá. Su 
mahestat, Rei Willem-A- 
lexander tambe ta presente 
durante di e evento aki. 
Kòrsou a kuminsá traha 
riba su maneho di awa na 
2016 ku instalashon di e 
Komishon pa Maneho di 
Awa Integral dia 22 di mart 
2016, pues 7 aña pasá. Pa 
medio di e indikadónan di 
e metanan pa desaroyo sos- 
tenibel, esta e SDG 6 ku ta 
trata awa, a hasi un análi- 
sis profundo di e estado di 
awa na Kòrsou. Ministe- 
rio di VVRP pa medio di 
DOW i METEO, GMN, 
MEO, Aqualectra i Fun- 
dashon Tas ta forma parti di 
e Komishon pa Maneho di 
Awa Integral. 
A base di esaki a tene 


konsulta ku diferente inte- 
resado durante entrevista, 
konferensia nan i seminari- 
onan ku a organisá, i dife- 
rente tim di eksperto a keda 
konsultá riba tópikonan 
spesífiko. E aportenan risi- 
bí, a kontribuí pa traha un 
plan di maneho pa por aten- 
dé ku tur e desafionan riba e 
tereno akí. A ratifiká e plan 
di maneho pa Konseho 
di Minister na desèmber 
2022. Ku e plan akí, Kòr- 
sou tin un maneho aprobá 
i por move pa e siguiente 
parti ku ta ehekushon. 
Durante di e konferen- 
sia mundial di awa, Kòrsou 
lo partisipá ku 3 delegado, 
Sr. Albert Martis, Segundo 
Vise-presidente di World 
Meteorological 
Organza- 
tion (WMO) i Direktor di 
Servisio Meteorológiko di 
Kòrsou, Sra Vanessa Toré, 
Direktora di Koperashon 
Ekonómiko Internashonal 
na Ministerio di Desaroyo 
Ekonómiko (MEO) i alabes 
Presidente di e Komishon 
di Awa di Kòrsou, i Sra. 
Pédzi Flores-Girigori, Hefe 
di Operashon na Servisio 
Meteorologiko Kòrsou i 
Sekretario di Komishon di 
Awa di Kòrsou. 
Na New York, Kòrsou lo 
demostrá su logro riba tere- 
no i lo buska partnernan pa 
por fasilitá i apoyá imple- 
mentashon di maneho di 
awa, pa asina yega na “Awa 
pa tur” na Kòrsou. 


WILLEMSTAD-- Kon- 
tinuando ku investigashon 
relashoná ku e kaso di ases- 
inato ku a tuma lugá dia 19 
mart 2023 na Plasa Hariri 
/ Rotonde Palu, polis ta 
konfirmá ku e hòmber ku a 
mèldu su mes na CMC ku 
herida di bala ta konsi- 
derá sospechoso den e kaso 
ariba menshoná. 
Polis a hasi detenshon di 


Detenshon pa asesinato 


e hòmber sospechoso di i- 
nisial A.A.A.A.S, di 19 aña 
di edat nasé na Kòrsou. 
E detenshon a tuma lugá 
na CMC. 
A presentá e sospechoso 
dilanti un fiskal ouksiliar 
ku despues di interogashon 
a ordená su enkarselamen- 
tu pendiente di mas investi- 
gashon. 


WILLEMSTAD— 
Polis a realisá mas deten- 
shon den kaso di asesinato 
Plasa Hariri. Dos hòmber 
a mèldu nan mes djárason 
22 di mart atardi na War- 
da di Polis Rio Canario i 
atmití di forma spontanio 
nan embolbimentu den e 
kaso ariba menshoná. 


Tambe a konfiská un arma di kandela 
Mas detenshon relashoná ku asesinato 


Polis a hasi detenshon 
di N.J.E, di 19 aña di edat i 
D.R.G.L., di 19 aña di 
edat tur dos nasé na Kòr- 
sou. E detenshon a tuma 
lugá na Warda di Polis Rio 
Canario. 
Den posishon di un di e 
sospechosonan polis a haña 
i konfiská un arma di kan- 


dela ku ta di importansia 
pa e investigashon Esaki 
ta e di tres detenshon den 
e kaso ariba menshoná. 
A presentá ámbos so- 
spechoso dilanti un fiskal 
ouksiliar ku despues di in- 
terogashon a ordená nan 
enkarselamentu pendien- 
te di mas investigashon. 


Komishon enseñansa a skucha 
“My future Career 


WILLEMSTAD-- 
Djárason 22 di mart Ko- 
mishon fiho di Enseñansa, 
Siensia, Kultura i Deporte 
a haña presentashon di 


“My Future Career” i alabes 
splikashon di un dekano di 
un skol H.A.V.O/ V.W.O i 
dekano di un skol VSBO. 
E instansia aki ta konsehá 


studiantenan i nan may- 
ornan i ta duna guia rela- 
shoná ku estudio i eskoho 
di profeshon. 

ARUBA 
STATIA/SABA/ST. MAARTEN 


ORANJESTAD (EUX) 
– Djárason 29 di mart Pub- 
lic Health Prevention Clin- 
ic ta organisá un evento pa 
hende muhé: ‘No tin miedu 
pa e prueba’. E enkuentro 
tokante tèst di kanser na 
boka di matris ta tuma lugá 
na Methodist Elma. 
Tur hende muhé entre 
30 i 60 aña, ta bon biní. 
Dunadónan di kuido ta bai 
duna informashon tokante 
tèst, e benefisionan pa salú, 
di kon ta importante i e 
proseso di tèst. Tin tempu 
tambe pa hasi pregunta i 
eksperensiá eksperensia. 
Kanser na boka di ma- 


Informashon tokante kanser na boka di matris 


tris ta e di kuater forma di 
kanser ku mas ta bini di- 
lanti mundialmente. Danki 
na e programa di tèst pa 
kanser na boka di matris 
riba e vírus humano ‘papil- 
lomavirus’ (HPV), por de- 
tektá estado pre kanseroso 
di kanser na boka di matris 
den un estado tempran i por 
trata e malesa mas fásil. 
Public Health Preven- 
tion Clinic (PHPC) ta ehek- 
utá e tèst, den kolaborashon 
ku Departamento di Salu- 
bridat Públiko di St. Eusta- 
tius i RIVM, e instituto di 
Reino pa salubridat públiko 
i medioambiente. 


PHILIPSBURG – Pro- 
mé Minister Silveria Jacobs 
no solamente a bishitá e 
proyekto ‘Lion’s Club Eye 
Sight’, pero tambe e por a 
mira e tèstnan médiko hasí 
pa un tim di dòkter profe- 


Proyekto ‘Lion’s Club Eye Sight’ 


shonal i boluntario. 
Promé Minister ta gradi- 
sí St. Maarten Lions Club 
pa kontinuá dediká servisio 
na e komunidat i ta felisitá 
mas di dos mil mucha i 
adulto ku a hasi tèst. 

ARUBA 
DEPORTE 


KRALENDIJK – Du- 
rante e promé siman in- 
ternashonal di deporte, ta 
posibel pa inisiadónan par- 
tisipá na un workshop grátis 
di ‘pickleball’. E workshop 
ta konsistí di un demostra- 
shon i un ensayo. 
‘Pickleball’ ta un de- 
porte kaminda ta kombiná 
badminton, tènis i pinpòn, 
ku otro. E deporte ta a- 
dekuá pa tur edat i entre 
tantu ta keda hungá den 
mas ku setenta pais. Desde 
2020 por hunga ‘pickleball’ 
na Boneiru tambe. 


Workshop ‘pickleball’ durante 
siman di deporte 


Pa sera konosí ku e de- 
porte relativamente nobo 
akí, ta organisá workshop. 
Djabièrnè 24 di mart na 
Jong Bonaire i djasabra 
25 di mart na Kompleho 
Deportivo Jorge Nicolaas, 
tin demostrashon i un in- 
trodukshon di 5’or di atardi 
pa 8’or di anochi. 
Tur hende ta bon biní pa 
sera bin konosí ku e deporte 
akí ku un aspekto sosial 
grandi. E deporte no sola- 
mente ta dushi, pero ‘pick- 
leball’ ta sòru pa un ehersi- 
sio kompleto i fásil. 


ARUBA 
STATIA/SABA/ST. MAARTEN 


THE BOTTOM – Un 
delegashon chikitu di e 
servisio meteorológiko di 
Hulanda, KNMI, a bishitá 
Saba djamars 21 i djára- 
son 22 di mart, pa papia ku 
partnernan i pa duna pre- 
sentashon di e trabou ku 
KNMI ta hasi pa Karibe 
Hulandes. 
Jeroen Dooijenburgh i 
Jos Diepeveen di KNMI, 
tabatin enkuentro ku Geza- 
ghebber Jonathan Johnson, 


KNMI a topa ku partner na Saba 


manager di Crisis & Disas- 
ter/Public Order & Safety 
Advisor, Lune Zijnen, Ha- 
venmeester Travis Johnson 
i Kai Wulf di Saba Conser- 
vation Foundation. 
A tene un seshon in- 
formativo ku Gobièrnu i 
partnernan, durante kua 
Dooijenburgh i Diepeveen 
a splika e trabou ku KNMI 
ta hasi pa e islanan i en par- 
tikular St. Eustatius i Saba, 
komo ku nan ta keda den e 


zona di orkan. 
KNMI 
ta 
suministrá 
pronóstiko di tempu, ma- 
rino i tambe atvertensia di 
tormenta tropikal i orkan. 
Tambe KNMI por saka at- 
vertensia den kaso di yo- 
bida ekstensivo pa avisá 
kontra posibel kaida di ba- 
ranka. 
Diepeveen a duna un 
presentashon na e partner- 
nan kon tormenta i orkan 
ta desaroyá, e sistema di 


eskala pa indiká kon fuerte 
un tormenta òf orkan por 
ta i e manera ku KNMI ta 


komuniká ku outoridatnan 
lokal promé i durante un 
tormenta òf orkan. 

KRALENDIJK – Afor- 
tunadamente tin hende na 
Boneiru ku ta preokupá pa 
bienestar di nos paranan 
den naturalesa. Un dje hen- 
denan aki ta Carmen Thodé, 
habitante di Antriol, ku tur 
dia ta tira kuminda den su 
kurá pa paranan ku ta kai 
bou di e famia di paloma 
bin kome. Esaki ta nesesa- 
rio, mirando ku kuminda 
den mondi ta skars. 


Tin hende preokupá pa nos paranan 


Algun siman pasá nan 
tabatin hopi kuminda den 
mondi, debí na yobida. 
Awor den inisio di tempo- 
rada di sekura kuminda ta 
birando skars den mondi. 
Danki Dios tin hendenan 
manera Carmen Thodé ku 
ta duna e paranan aki ku- 
minda. 
Den 
pasado 
durante 
e temporada aki di aña e 
paranan aki tabatin sufisi- 


ente kuminda, pa motibu 
ku práktikamente tur ku- 
nukero tabata planta maishi 
chikí. Esaki no ta sosodien- 
do mas. Ademas tin para di 
Yonchi ku ta kome maishi 
for di ora nan ta saliendo na 
tapushi. 
E paranan ku ta bin 
kome den kurá di Carmen 
ta prinsipalmente alablan- 
ka, patrushi i yiwiri. 


